ການຍຸຕິເກັບຊື້ ທີ່ມີລັກສະນະຜູກຂາດ ແລະເງິນກີບອ່ອນຄ່າລົງ ເຮັດໃຫ້ການຜະລິດກາເຟໃນລາວ ເລີ້ມຟື້ນຕົວຄືນ 
ການຢຸດເກັບຊື້ກາເຟ ຂອງບໍລິສັດຊື້ຂາຍກາເຟລາຍໃຫຍ່ ເພື່ອຂາຍພາຍໃນປະເທດ ແລະສົ່ງອອກ ໃນຊ່ວງປີກາຍມາເຖິງປີນີ້ ເຮັດໃຫ້ການຜະລິດກາເຟລາວ ມີບັນຍາກາດຟົດຟື້ນຂຶ້ນ.
ການຍຸຕິການເກັບຊື້ທີ່ມີລັກສະນະຂ້ອນຂ້າງຜູກຂາດຂອງບໍລິສັດເກັບຊື້ກາເຟລາຍໃຫຍ່ ໃນປະເທດບວກກັບສະພາບເງິນກີບອ່ອນຄ່າລົງ ແລະດິນຟ້າອາກາດດີ ເຮັດໃຫ້ການຜະ ລິດກາເຟໃນລາວ ໃນລະດູການຜ່ານມາ ຊຶ່ງກໍຄືນັບແຕ່ກາງປີກາຍຫາຕົ້ນປີນີ້ ເລີ້ມຟົດຟື້ນ ຂຶ້ນ ເຖິງແມ່ນວ່າປະເທດລາວ ແລະປະ ເທດໃກ້ຄຽງ ທີ່ເປັນປະເທດຕະຫຼາດສົ່ງອອກ ຫລັກຂອງກາເຟລາວ ເຊັ່ນຫວຽດ ນາມນັ້ນ ຍັງສືບຕໍ່ປະຕິບັດມາດຕະການຈໍາກັດຢູ່ຕາມ ດ່ານຊາຍແດນ ນັບແຕ່ມີການລະບາດ ຂອງພະຍາດໂຄວິດ-19 ຢູ່ກໍຕາມ, ອີງຕາມການ ບອກເລົ່າຂອງເຈົ້າຂອງສວນກາເຟ ແລະເຈົ້າໜ້າທີ່ກ່ຽວຂ້ອງ ຊຶ່ງກິ່ງສະຫວັນຈະນຳເອົາ ລາຍ ງານເລື້ອງນີ້ ຈາກນັກຂ່າວຂອງເຮົາ ມາສະເໜີທ່ານ ໃນອັນດັບຕໍ່ໄປ ການທີ່ເປີດໃຫ້ມີການແຂ່ງຂັນກັນໃນການເກັບຊື້ກາເຟ ຂອງບໍລິສັດຊື້ຂາຍກາເຟ ລາຍ ໃຫຍ່ເພື່ອຂາຍພາຍໃນປະເທດ ແລະສົ່ງອອກ ບວກກັບສະພາບອາກາດດີ ເອື້ອຍອໍານວຍ ແກ່ການປູກກາເຟໃນຊ່ວງປີກາຍມາເຖິງປີນີ້ ເຮັດໃຫ້ການຜະລິດ ກາເຟລາວມີ ບັນຍາ ກາດຟົດຟື້ນຂຶ້ນ ພາຍຫລັງທີ່ໄດ້ປະສົບຫຼາຍບັນຫາໃນຊ່ວງຕົ້ນປີ 2020 ທີ່ມີການລະບາດ ຂອງພະຍາດໂຄວິດ-19 ໃໝ່ໆ ອີງຕາມການໃຫ້ ສໍາພາດ ຂອງເຈົ້າຂອງສວນກາເຟທ່ານ ນຶ່ງ ຢູ່ໃນເມືອງປາກຊ່ອງ ແຂວງຈໍາປາ ສັກ ຊຶ່ງທ່ານເລົ່າດ້ວຍຄວາມດີໃຈສູ່ຟັງວ່າ: ທ່ານອະທິບາຍໃຫ້ຟັງກ່ຽວກັບສິ່ງທີ່ເຮັດໃຫ້ມີການປ່ຽນແປງທີ່ພາໃຫ້ມີການແຂ່ງ ຂັນກັນ ໃນການເກັບຊື້ນີ້ ແລະຕະຫລາດກາເຟລາວທີ່ສົ່ງອອກສູ່ຟັງວ່າ: ສ່ວນຄະນະສະມາຄົມກາເຟລາວ ທີ່ຕັ້ງຢູ່ໃນເມືອງປາກເຊ ແຂວງຈໍາປາສັກນັ້ນ ໃຫ້ຄໍາ ເຫັນວ່າ ນອກຈາກການສາມາດຍຸຕິວິທີການເກັບຊື້ທີ່ມີລັກສະນະຜູກຂາດ ແລະສະພາບ ດິນຟ້າອາກາດທີ່ເອື້ອອໍານວຍແລ້ວ ກໍຍັງມີສະພາບທີ່ເງິນກີບລາວອ່ອນຄ່າລົງ ເມື່ອທຽບ ໃສ່ເງິນຕາຕ່າງປະເທດ ເຊັ່ນເງິນໂດລາ ອີກດ້ວຍ ທີ່ເປັນປັດໄຈຫລັກ ພາໃຫ້ການຜະລິດ ແລະຊື້ຂາຍກາເຟໃນລາວ ເລີ້ມມີທ່າອ່ຽງດີຂຶ້ນ ຊຶ່ງທ່ານກ່າວດັ່ງນີ້: ແຕ່ຢ່າງໃດກໍຕາມການສົ່ງອອກກາເຟຂອງລາວກໍຍັງປະສົບບັນຫາໃນການແຂ່ງ ຂັນຢູ່ໃນຕະຫລາດໂລກ, ນອກຈາກການຂາຍໄປຕະຫລາດໃນປະເທດ ເພື່ອນ ບ້ານ ກໍຄືຫວຽດ ນາມເທົ່ານັ້ນ ທັງນີ້ກໍເນື່ອງຈາກວ່າ ຕົ້ນທຶນການຜະລິດສິນຄ້າໃນລາວສູງກວ່າປະເທດອື່ນ ແລະຜູ້ຜະລິດກາເຟລາວ ຍັງປະສົບບັນຫາຫຍຸ້ງ ຍາກໃນການຜະລິດທີ່ໄດ້ມາດຕະຖານ ຂອງຕະຫລາດໃນຂົງເຂດອື່ນໆ ເປັນຕົ້ນແມ່ນຢູໂຣບ, ຊຶ່ງທ່ານໃຫ້ຄໍາເຫັນດັ່ງນີ້: ‍ ບໍ່ພຽງແຕ່ຄະນະສະມາຄົມກາເຟລາວເທົ່ານັ້ນທີ່ເຫັນວ່າລາຄາກາເຟລາວຍັງສູງຫລາຍຢູ່ ເມື່ອທຽບໃສ່ຄາລາໃນຕະຫລາດໂລກ, ພະນັກງານໃນກົມສົ່ງເສີມທຸລະ ກິດ, ກະຊວງອຸດ ສາຫະກໍາການຄ້າ ກໍໃຫ້ຄໍາເຫັນແບບດຽວກັນ ຊຶ່ງທ່າານາງ ບອກວ່າ: ສ່ວນທາງສູນກາງການຄ້າສາກົນ ຫລື International Trade Center ຊຶ່ງເປັນອົງການ ຮ່ວມມືລະຫວ່າງອົງການການຄ້າໂລກ ກັບອົງການ ສະຫະປະຊາ ຊາດ ນັ້ນ ຢູ່ໃນການ ສໍາຫລວດປະເມີນເບິ່ງຜົນກະທົບທາງເສດຖະກິດແບບເລັ່ງລັດ ຂອງການລະບາດພະ ຍາດໂຄວິດ-19 ຕໍ່ທຸລະກິດໂລກໃນເດືອນເມສາ ປີ 2020 ຜ່ານມາ ກໍພົບວ່າຂະແໜງ ການສົ່ງອອກກາເຟຂອງລາວ ໄດ້ຮັບຜົນກະ ທົບເບື້ອງຕົ້ນ ຈາກການລະບາດຂອງພະ ຍາດດັ່ງກ່າວ ຜ່ານສາມທາງ ຊຶ່ງກໍຄື ການຂາຍຫລຸດລົງ, ຜົນກະທົບຈາກການປິດປະ ເທດຊົ່ວຄາວ ແລະຄວາມຫຍຸ້ງ ຍາກໃນການສົ່ງອອກຍ້ອນຄວາມເຂັ້ມງວດເພີ້ມຂຶ້ນໃນ ການກວດກາຢູ່ຊາຍແດນ ຫລືການປິດຊາຍແດນ ນອກນັ້ນກໍຍັງມີບັນຫາໃນການຊອກ ຫາແຫລ່ງສະໜອງ ວັດຖຸດິບ ເພື່ອມາຜະລິດຂອງບໍລີສັດທີ່ຈໍາເປັນໃຊ້ວັດຖຸນໍາເຂົ້າອີກ ດ້ວຍ, ຊຶ່ງທັງ ໝົດນີ້ລ້ວນແຕ່ເຮັດໃຫ້ຕົ້ນທຶນການຜະລິດເພີ້ມສູງຂຶ້ນ ຫລືບໍ່ກໍບໍ່ສາມາດ ດໍາເນີນ ກິດຈະການໄປໄດ້ ສະນັ້ນ ເມື່ອມີສະພາບການທີ່ກ່າວມາຂ້າເທິງນັ້ນເຊັ່ນການດໍາເນີນການຕິດຕາມສະພາບ ການເກັບຊື້ກາເຟຂອງສະມາຄົມກາເຟລາວ ທີ່ພາໃຫ້ການເກັບຊື້ທີ່ມີລັກ ສະນະຜູກຂາດ ຂອງບໍລິສັດເກັບຊື້ລາຍໃຫຍ່ໃນລາວ ຍຸຕິລົງ ບວກໃສ່ເງື່ອນໄຂເອື້ອອໍານວຍຂອງດິນຟ້າ ອາກາດແລະເງິນກີບອ່ອນຄ່າລົງກໍແມ່ນເຮັດໃຫ້ສະພາບ ການຜະລິດ ແລະຊື້ຂາຍກາເຟ ໃນລາວ ເລີ້ມຟື້ນໂຕຂຶ້ນມາໄດ້